hotchpotch/miracl-hf-unified huggingface dataset:
Limassol
Limassol (, ) on kaupunki ja kunta (Δήμος Λεμεσού, "Dímos Lemesoú") Limassolin alueella Kyproksen tasavallassa Kyproksen saarella. Se on alueensa hallinnollinen keskus. Kaupungin väkiluku on (2011) ja koko kaupunkialueen väkiluku noin (2016).
Limassol on Kyproksen toiseksi suurin kaupunki pääkaupunki Nikosian jälkeen. Kyproksen tasavallan alueella olevista kaupungeista se on suurin, jos Pohjois-Kyproksen puolella olevaa aluetta ei lasketa mukaan Nikosian väkilukuun. Limassol on Kyproksen suurimpia ja Kyproksen tasavallan suurin satamakaupunki.
Limassol sijaitsee Kyproksen etelärannikolla. Akrotírinlahden rannalla. Limassolin kaupunkiseutu koostuu hallinnollisesti kuudesta kunnasta, jotka ovat Limassol, Mésa Geitoniá, Káto Polemídia, Ágios Athanásios, Germasógeia ja Ýpsonas. Niiden yhteenlaskettu väkiluku on noin . Väestöstä noin on kyproksenkreikkalaisia.
Limassolin keskustaa hallitsee linna, joka rakennettiin 1300-luvulla varhaisemman bysanttilaisen linnan raunioille. Sen ympärillä mutkittelevat vanhan kaupungin kujat. Kaupungin itäreunalla on matkailuun keskittyviä uusia alueita. Limassolin lounaispuolella sijaitsee Kyproksen suurin järvi Limassolin suolajärvi.
Vuoden lämpimintä aikaa ovat heinä-, elo- ja syyskuu, jolloin päivän ylin lämpötila on 30 asteen yläpuolella. Joulu-, tammi- ja helmikuussa päivälämpötila on keskimääräin 15 asteen vaiheilla. Sateet ajoittuvat talvipuolelle vuotta.
Varhaisimmat merkit asutuksesta Limassolin alueella ovat noin ajalta 2000 vuotta eaa. Antiikin Lemessos oli vähäinen kauppapaikka Amathuksen ja Kurionin kaupunkien välillä. Kaupunki alkoi kehittyä Bysantin valtakauden lopulla. Rikhard Leijonamieli saapui kaupunkiin vuonna 1191 ja meni naimisiin sen linnan kirkossa. Richard tuhosi Amathuksen, ja sen asukkaat joutuivat muuttamaan Limassoliin.
Richard myi Kyproksen ensin temppeliritareille ja myöhemmin, asukkaiden valitettua ritareiden ankarasta verotuksesta, Guy de Lusignanille. Saari ehti olla myös saksalaisten, Venetsian ja osmaniturkkilaisten hallussa ennen kuin britit valtasivat sen jälleen 1878. Kun Turkki valtasi saaren pohjoisosat vuonna 1974, monet kreikkalaistaustaiset asukkaat muuttivat Limassoliin.
Limassolin nähtävyyksiin lukeutuvat muun muassa Limassolin arkeologinen museo, linna, Agía Nápan katedraali, Pyhän Andronikoksen ja Athanasian kirkko ("Ágios Andrónikos kai Athanasía"), Suuri moskeija ("Cami Kebir"), kunnantalo (”kaupungintalo”) sekä kunnallinen taidegalleria. Kaupungin lähellä sijaitsevat antiikin Amathuksen ja Kurionin arkeologiset alueet.
Limassol on yksi Kyproksen suurimpia matkailukohteita. Kaupungin pääkatu on Leofóros Archiepiskópou Makaríou III -valtakatu, jonka nimi tulee Kyproksen ensimmäisestä presidentistä, Makarios III:sta. Sen varrella sijaitsee useita merkkiliikkeitä. Myös vanhassakaupungissa on useita edullisempia, mutta laadukkaita pikkuliikkeitä. Ostoksia voi myös tehdä Limassolin ostoskeskuksessa nimeltään MyMall.
Ikneumoni
Ikneumoni eli egyptinmungo ("Herpestes ichneumon") on laajalle levinnyt mangustilaji, joka on tunnettu myös nimillä faaraorotta ja egyptinmangusti. Sen nimi tulee kreikan "jäljittäjää" tarkoittavasta sanasta, sillä niitä käytettiin muinaisessa Egyptissä jäljittämään tuhoeläimiä asumuksissa.
Ikneumoni on kissaa vähän isompi, ja sen notkea ruumis tuo mieleen näätäeläimet. Aikuinen painaa noin 3,5 kiloa ja on häntineen noin metrin mittainen. Sen turkki on yleisväriltään kiiltävän harmaa, mutta hännän kärki on musta.
Ikneumoni elää Etelä-Espanjan metsissä, Portugalissa, Lähi-idässä ja suuressa osassa Afrikkaa lukuun ottamatta Saharaa, Afrikan sarvea, Keski- ja Lounais-Afrikan metsäalueita ja eteläisen Afrikan sisämaata. Lajia on aiemmin istutettu Madagaskarille, josta se on kuitenkin mahdollisesti jo hävinnyt. Myös Espanjan ja Portugalin populaatioiden arvellaan olevan istutettuja. Laji jaetaan levinneisyysalueellaan yhteentoista eri alalajiin.
Ikneumoni on yksineläjä, joka liikkuu lähinnä päivisin.
Savon ammattiopisto
Savon ammattiopisto (ennen vuotta 2018 Savon ammatti- ja aikuisopisto) on Savon koulutuskuntayhtymän Pohjois-Savossa ylläpitämä oppilaitos, jonka toimipisteet sijaitsevat Kuopiossa, Iisalmessa, Varkaudessa ja Siilinjärvellä. Koulutuskuntayhtymän johtaja on Heikki Helve, rehtoreina toimivat Birgitta Kankaanpää ja Rauno Kettunen.
Vuonna 2015 oppilaitoksella oli yhteensä 5 721 ammatillista perustutkinto-opiskelijaa. Suurimmat koulutusalat olivat tekniikan ja liikenteen ala (2 246 opiskelijaa), sosiaali- terveys- ja liikunta-ala (1 325 opiskelijaa) ja yhteiskuntatieteiden, liiketalouden ja hallinnon ala (781 opiskelijaa). Vuonna 2015 oppilaitoksessa suoritettiin yhteensä 2 663 tutkintoa, joista 2 212 oli perustutkintoja, 339 ammattitutkintoa, 112 erikoisammattitutkintoa. Lisäksi oppilaitoksen oppilaat suorittivat 105 ylioppilastutkintoa ja 128 muun tutkinnonjärjestäjän tutkintoa.
Ammattiosaamista mittaavan Taitaja 2015 -kilpailun finaaleihin pääsi Savon ammattiopistosta 26 opiskelijaa 17 kilpailulajiin. Saavutuksena oli 2 kultaista, 6 hopeista ja 3 pronssista mitalia. Kilpailumenestyksellä mitaten Savon ammattiopisto oli Suomen kolmanneksi paras ammatillisen koulutuksen järjestäjä. On huomattava, ettei mitalimäärää tai menestystä ole suhteutettu oppilaitosten kokoon (opiskelijamäärään).
Savon ammattiopiston päätoimipiste sijaitsee Kuopion Haapaniemen kaupunginosan Mölymäellä, osoitteessa Presidentinkatu 1–3. Kaikkiaan Savon ammattiopistolla on toimintaa Kuopiossa kuudessa eri osoitteessa.
Presidentinkatu 1–3:ssa sijaitsevat:
Muut yksiköt:
Iisalmen koulutusyksikössä voi opiskella lähihoitajaksi (sosiaali- ja terveysalan perustutkinto) tai merkonomiksi (liiketalouden perustutkinto).
Kuopion Muuruvedellä voi opiskella maatalousalaa (maatilatalouden ja maatalousteknologian osaamisalat) ja puutarhataloutta (puutarhatuotanto, osittain myös kukka- ja puutarhakauppa sekä viherala).
Siilinjärven Rissalassa voi opiskella lentokoneasentajaksi (lentokoneasennuksen perustutkinto).
Siilinjärven Toivalassa voi opiskella luonnonvara- ja ympäristöalaa (luonto-ohjaaja, metsuri-metsäpalvelujen tuottaja, metsäkoneenkuljettaja, ympäristönhoitaja) sekä tekniikan ja liikenteen alaa (talonrakentaja, putkiasentaja, ilmanvaihtoasentaja, lämmityslaiteasentaja (uusiutuva energia),
Varkaudessa järjestetään koulutusta Osmajoentie 75 -koulutusyksikössä, jossa voi opiskella kone- ja tuotantotekniikkaa, autoalaa, sähköalaa, rakennusalaa, talotekniikkaa, turvallisuusalaa, kulttuurialaa, liiketaloutta, sosiaali- ja terveysalaa sekä.
Pyhä Vitalianus
Pyhä Vitalianus (s. Segni, Campania, Italia – k. 27. tammikuuta 672) oli paavina 30. heinäkuuta 657 – 27. tammikuuta 672. Hän jatkoi edeltäjänsä paavi Eugeniuksen linjaa ylläpitää suhteita Konstantinopoliin ajalla, jolloin Konstans II ja Konstantinos IV olivat Bysantin keisareina. Hän muun muassa vihki Tarsusin pyhän Teodorin Canterburyn arkkipiispaksi Englantiin vuonna 668.The Book of Saints: 570.
Pyhimykseksi julistetun Vitalianuksen muistopäivää vietetään hänen kuolinpäivänsä mukaan 27. tammikuuta.
Yūichi Komano
Yūichi Komano (, s. 25. heinäkuuta 1981 Kainan, Wakayaman prefektuuri, Japani) on japanilainen jalkapalloilija, joka on edustanut pitkään Sanfrecce Hiroshimaa ja Júbilo Iwataa.
Komano oli osa Japanin olympiajoukkuetta vuonna 2004, missä se putosi ensimmäisellä kierroksella sijoittuen neljänneksi B-lohkossa. Hän kuului maajoukkueeseen Saksan MM-kisoissa 2006 ja pelasi kokonaan Japanin ensimmäisen alkulohko-ottelun Australiaa vastaan.
Lavajärvi
Lavajärvi on kylä Hämeenkyrön kunnassa Pirkanmaan maakunnassa. Kylä sijaitsee samannimisen järven etelärannalla, noin 13 kilometrin päässä kuntakeskuksesta itään ja noin 30 kilometrin päässä Tampereelta. Oikorata Tampere–Seinäjoki kulkee kylän itäpuolitse.
Järven rannalla sijaitsevat Lavajärven ja Komin kylät ovat muotoutuneet yhtenäiseksi kyläalueeksi erillisten kyläkoulujen lakkauttamisen ja yhteisen peruskoulun perustamisen jälkeen.
Lahden punakaarti
Lahden rykmentti ("Suomen punakaartin Lahden Rykmentti") oli johtava sotilaallinen voima Päijät-Hämeessä Suomen sisällissodan aikana. Sen komentajana toimi Nestor Linnanen ja esikuntapäällikkönä Teodor Huurre. Rykmentti hävisi taistelun Kuhmoisista päin tuleville majuri Hans Kalmin komentamalle pataljoonalle ja eversti Otto von Brandensteinin komentamalle osasto Brandensteinille, joka hyökkäsi etelästä Pennalan suunnasta ja idästä Villähteen suunnalta. Orimattilan suunnalla Lahden rykmentillä oli Lahtea puolustamassa kahdeksan komppaniaa.
Osasto Brandensteinin noustua maihin Loviisassa huhtikuun 1918 alussa ryhdyttiin pakko-ottamaan sotilaita punakaartiin.
Lahtelainen punasotilas
punaisten nimismies Valtioasiain tiedusteluosaston Luettelo C
Ammuttu 5.5.1919, heti pidätyksen jälkeen Orimattilassa Suomen sotasurmat 1914-1922
Orimattilan punakaartin esikunta
Orimattilan komppania
Helsinkiläinen (puoli)komppania Orimattilan Pakaalla 15.-16.2.1918
Pukkilan punakaarti
Lavajärvi (täsmennyssivu)
Lavajärvi voi tarkoittaa seuraavia maantieteellisiä kohteita:
Danijel Ljuboja
Danijel Ljuboja (, s. 4. syyskuuta 1978 Vinkovci, Jugoslavia) on serbialainen jalkapalloilija. Ljuboja pelaa hyökkääjänä. Hänellä on ollut sopimus vuodesta 2004 Paris Saint-Germainin kanssa, mutta on pelannut lainasopimuksella VfB Stuttgartissa elokuussa 2005. Huhtikuussa 2006 hän solmi kolmevuotisen sopimuksen Stuttgartin kanssa . Ammattilaisurallaan Ljuboja ei ole pelannut koskaan kotimaansa sarjoissa.
Ljuboja aloitti ammattilaisena FC Sochaux'ssa kaudella 1998/1999. Kahden kauden aikana hän pelasi 62 ottelua, joissa teki 21 maalia. Kaudet 2000-2004 Ljuboja oli Stasbourgissa, jossa hän teki 34 maalia 121 ottelussa, mukaan lukien kaksi maalia kahdessa UEFA Cupin ottelussa kaudella 2001/2002. 2004/2005 Ljuboja pelasi 42 liigaottelua PSG:ssä ja teki seitsemän maalia. Hän pelasi myös viidessä Mestarien liigan ottelussa kaudella 2004/2005.
Ljuboja kuuluu Serbia ja Montenegron jalkapallomaajoukkueeseen ja pelaa vuoden 2006 MM-kisoissa.
Filippus (vastapaavi)
Vastapaavi Filippus korvasi vastapaavi Konstantinus II:ta yhden päivän ajan 31. heinäkuuta 768. Lyhyen virkakautensa jälkeen Filippus palasi luostariinsa. Hän oli lyhimpään hallinnut historiallinen ja laajemmin tunnustettu vastapaavi.
Conker
Conker (the Squirrel) on Rarewaren kehittämä oravahahmo. Conker esiintyi ensimmäisen kerran Nintendo 64 -konsolilla pelissä Diddy Kong Racing. Conker oli pääosassa peleissä Conker's Pocket Tales (Game Boy Color) ja Conker's Bad Fur Day (Nintendo 64). Conker's Bad Fur Dayn piti alun perin olla Raren muiden pelien, Banjo-Kazooien ja Donkey Kong 64:n, tyylinen koko perheen toimintaseikkailu, mutta pelin "Conker's Quest" julkaisu viivästyi ja lopulta peliin päätettiin sisällyttää runsaasti roisia huumoria ja muuta aikuisille suunnattua sisältöä.
Conker palasi Xboxille, Microsoftin ostettua Rarewaren, pelissä . Peli oli uusintaversio "Conker's Bad Fur Day" -pelistä uusilla grafiikoilla ja nettipelimahdollisuudella.
Arne Friedrich
Arne Friedrich (s. 29. toukokuuta 1979 Bad Oeynhausen, Nordrhein-Westfalen, Saksa) on saksalainen entinen jalkapalloilija ja nykyinen valmentaja.
Friedrich aloitti jalkapallouransa kuusivuotiaana FC Bad Oeynhausenissä vuonna 1985. Sen jälkeen hänen tiensä vei neljän joukkueen kautta Bundesliiga-seura DSC Arminia Bielefeldiin vuonna 2000. Hyvien otteiden ansiosta suuremmat saksalaisseurat kiinnostuivat hänestä vuonna 2002 ja hän siirtyi Hertha BSC:ään Berliinissä. Samana vuonna Friedrich sai kutsun myös maajoukkueeseen, jossa hän teki ensiesiintymisensä 21. elokuuta Bulgariaa vastaan. Kaudeksi 2010–2011 hän siirtyi VfL Wolfsburgiin.
Wolfsburgissa Friedrich pelasi ainoastaan 15 ottelua, kunnes siirtyi kaudeksi 2012–2013 MLS-liigan Chicago Fireen. Siellä hän pelasi 23 ottelua ja teki niissä yhden maalin. Friedrich lopetti uransa kesällä 2013.
Vuonna 2006 Friedrich valittiin edustamaan Saksan joukkuetta jalkapallon MM-kilpailuihin 2006. Hän pelasi vuonna 2011 päättyneellä maajoukkueurallaan 82 ottelua ja teki niissä yhden maalin.
Friedrich aloitti valmentamisen vuonna 2014. Hän toimii Saksan alle 18-vuotiaiden maajoukkueen apuvalmentajana.
Robert Huth
Robert Huth (s. 18. elokuuta 1984 Itä-Berliini, Itä-Saksa) on saksalainen jalkapalloilija, joka edustaa Englannin Valioliigassa pelaavaa Leicester Cityä. Hän on 191 senttimetriä pitkä ja pelipaikaltaan puolustaja.. Huth on tunnettu erittäin lujista potkuistaan.
Huth siirtyi 1. FC Union Berlinin alle 17-vuotiaiden joukkueesta vapaalla siirrolla Chelsean alle 18-vuotiaisiin tammikuussa 2001. Vuotta myöhemmin hän liittyi Chelsean edustusjoukkueeseen, jossa pelasi ensimmäisen ottelunsa toukokuussa 2002. Hän pelasi Chelsean mestaruuskausilla yksitoista ottelua 2004–2005 ja kolmetoista ottelua 2005–2006. Kaikkiaan hän pelasi Chelseassa 43 valioliigaottelua.
Huth siirtyi runsaan kuuden miljoonan punnan siirtosummalla Middlesbroughiin elokuussa 2006. Hän pelasi seuraavan kolmen kauden aikana 49 valioliigaottelua. Middlesbroughin pudottua mestaruussarjaan hän siirtyi elokuussa 2009 vajaalla viidellä miljoonalla punnalla valioliigan Stoke Cityyn.
Huth pelasi Stokessa yhteensä 149 valioliigaottelua. Hän pelasi myös FA Cupin loppuottelussa 2011 Stoken hävitessä Manchester Citylle. Hän siirtyi helmikuussa 2015 lainalle Leicester Cityyn, johon siirtyi vakituisesti vajaan kolmen miljoonan punnan siirtosummalla seuraavana kesänä. Hän pelasi Leicesterin mestaruuteen päättyneellä kaudella 2015–2016 kaikkiaan 35 valioliigaottelua, joissa teki kolme maalia.
Huth teki ensimmäisen maaotteluesiintymisensä Saksan jalkapallomaajoukkueessa vuonna 2004. Hän pelasi Saksan kaikki viisi ottelua Maanosaliittojen cupissa 2005. Hän pääsi maajoukkueen mukana Saksan MM-kotikisoihin 2006, joissa pelasi Saksan voittoisan ottelun Ecuadoria vastaan. Tämän jälkeen hän on pelannut maajoukkueessa vain kaksi ystävyysottelua 2009. Yhteensä hän on pelannut 19 maaottelua.
Yasuhito Endō
Yasuhito Endō (, s. 28. tammikuuta 1980 Kagoshima, Kagoshiman prefektuuri, Japani) on japanilainen jalkapalloilija, joka on pitkään pelannut Gamba Osaka -joukkueessa J-leaguessa. Hän on monipuolinen keskikentän hyökkääjä ja toimii yleensä puolustavana pelaajana keskikentällä. Endo on vuodesta 2003 alkaen pelannut Japanin maajoukkueessa
Endō on noussut avainpelaajaksi keskikentän puolustajana, jossa hänen puolustus- ja hyökkäyskykynsä on arvostettua. Hän on myös hyvin tärkeä syöttelijä ja vapaapotkujen antaja.
Endō oli mukana nuorten MM-kisoissa 1999, kun Japani saavutti hopeaa hävittyään loppuottelussa Espanjalle. Aikuisten MM-kisoissa 2006 hän jäi vaihtopelaajaksi. MM-kisoissa 2010 hän teki vapaapotkulla maalin alkulohko-ottelussa Tanskaa vastaan; Japani voitti ottelun 3-1.
Vuonna 2011 Endōsta tuli ensimmäinen J-Leaguen pelaaja, joka oli nimetty yhdeksän kertaa J-Leaguen tähdistöjoukkueeseen. Vuonna 2009 hänet nimettiin vuoden aasialaiseksi pelaajaksi.
Lamu (Siikalatva)
Lamu on kylä Siikalatvan kunnassa. Se sijaitsee kunnan eteläosassa, ja oli aiemmin jo lakkautetun Piippolan kunnan kylä. Kylä sijaitsee Vähä-Lamujärven länsirannalla noin 15 kilometrin päässä Piippolan taajamasta eteläkaakkoon ja noin 12 kilometrin päässä Pyhännältä länteen.
Lamulla on perustettu hirsisiä mökkejä, saunoja ja aittoja valmistava Salvos Finland Oy, joka muutti vuonna 2011 Pyhännän kuntaan uusiin tehdastiloihin.
Alueen tärkeimmät kulkuväylät ovat kylän lähistöllä kulkeva valtatie 28 sekä pohjoisempi kantatie 88 sekä kylän läpi kulkeva historiallisesti arvokas valtatie 8000 (Saviselkä–Piippola-tie).
Koumbi Saleh
Koumbi Saleh tai Kumbi oli muinaisen Ghanan kuningaskunnan hallinnollinen keskus. Se sijaitsee nykyisen Mauritanian alueella 322 kilometriä Malin pääkaupungista Bamakosta pohjoiseen.
Koumbi Saleh perustettiin 300-luvulla. Kaupunki kukoisti 800–1200-luvuilla ja vauraimmillaan se oli ennen vuotta 1240, jolloin se oli Länsi-Afrikan suurin kaupunki. Suurimmillaan kaupungissa arvioidaan olleen 15 000 – 20 000 asukasta.
Koumbi Saleh oli jaettu kahteen osaa, kuninkaalliseen asuinalueeseen ja muslimikaupunkiin. Muslimikaupunki oli hyvin tiheään asuttu, ja se peitti 2,5 neliökilometrin alueen. Soninkien asuttama kuninkaallinen kaupunki sijaitsi noin kymmenen kilometrin päästä muslimikaupungista. Kaupungin pohjakaava oli melko säännöllinen, ja sen rakennukset olivat monikerroksisia. Alueelta on löydetty myös 46 metriä pitkä ja 23 metriä leveä moskeija, joka mihrabin perusteella on rakennettu kolme kertaa uudestaan 900–1400-lukujen aikana.
Lähteiden perusteella almoravidiberberit tuhosivat Koumbi Salehin kuninkaallisen kaupungin vuonna 1076. Almoravidit saattoivat tuoda samalla muslimihallinnon Ghanan kuningaskuntaan. Koumbi Salehin muslimikaupunki jatkoi eloaan, vaikka sossohallitsija Soumaoro Kanté valtasi sen 1203. Malin hallitsija Sundiata Keïta tuhosi kaupungin 1240.
Sen rauniot löydettiin 1913.
Tsuneyasu Miyamoto
Tsuneyasu Miyamoto () (s. 7. helmikuuta 1977 Osaka, Japani) on japanilainen jalkapalloilija, joka on kotimaansa Gamba Osakan ja Vissel Koben lisäksi edustanut Itävallan Bundesliigan FC Red Bull Salzburgia. Aiemmin hän pelasi Kongou FC -joukkueessa. Hän on myös ollut maajoukkueen kapteeni. Miyamoto pelasi Doshishan yliopiston sekä Ikunon lukion joukkueissa ennen ammattilaisuraa.
Miyamoto pelasi nuorten maailmanmestaruuskilpailuissa vuonna 1997 ja vuoden 2000 jalkapallon olympiaturnauksessa. Saksan MM-kisoissa 2006 hän pelasi täyden ajan Japanin kahdessa ensimmäisessä alkulohko-ottelussa mutta sai molemmissa varoituksen ja joutui pelikiellon vuoksi jäämään pois joukkueen viimeisestä ottelusta.
Poliisimestari (muumit)
Poliisimestari () on hahmo Tove Janssonin luomissa "Muumipeikko"-sarjakuvissa ja niihin perustuvissa animaatioissa. Muumikirjoissa hahmo ei esiinny. Hän on poliisi, joka valvoo Muumilaaksoa. Muumilaakso on hyvin rauhallinen paikka elää, joten Poliisimestarin työt ovat varsin vähäiset. Laakson ainoa vakituinen rikollinen on Haisuli, jonka teot eivät ole kuitenkaan kovin vakavia. Poliisimestarilla on hyvät suhteet Muumilaakson asukkaisiin. Poliisimestari on Posteljoonin ohella yksi harvoista, jolla on virallinen ammatti Muumilaaksossa.
Poliisimestari pukeutuu yleensä siniseen mantteliin ja siniseen kypärään. Toisinaan hänellä on myös piippu. Hän on hemuli, joten hänellä on pitkähkö kuono ja vaalea iho. Poliisimestari työskentelee Muumilaakson poliisiasemalla, jossa on vankilakoppi, työhuone ja yläkerta. Yläkertaa ei ole koskaan näytetty sisältäkäsin. Poliisimestarin lempiharrastus on ruusujen hoitaminen.
"Muumilaakson tarinoita" -sarjan alkuperäisessä suomenkielisessä versiossa Poliisimestarin äänenä toimii Tapio Hämäläinen. Poikkeuksena on jakso "Punainen täysikuu", jossa äänenä toimii Ilkka Merivaara. Sarjan uudessa remasteroidussa versiossa äänenä on Jarmo Koski. "Muumilaakson tarinoissa" Poliisimestarilla on romanttinen suhde Mymmelin kanssa.
Poliisimestarilla on veljenpoika Launo, joka esiintyy Lars Janssonin piirtämässä sarjakuvassa "Poliisimestarin veljenpoika" sekä siihen perustuvassa samannimisessä "Muumilaakson tarinoiden" jaksossa. Myös Launo ryhtyy poliisiksi Muumilaaksoon, mutta aiheuttaa ongelmia liiallisella virkainnokkuudellaan. Launon suomenkielinen ääninäyttelijä on Yleisradion dubbauksessa Ilkka Merivaara ja MTV:n dubbauksessa Jon-Jon Geitel.
HDI-Arena
HDI-Arena, tunnettu myös nimellä "Niedersachsenstadion", aiemmalta nimeltään "AWD-Arena", on jalkapallostadion Saksassa, Hannoverin kaupungissa. Se on Bundesliiga-seura Hannover 96:n kotistadion, ja sinne mahtuu 49 951 katsojaa. Stadionin kunnostus vuoden 2006 jalkapallon MM-kisoja varten aloitettiin vuonna 2003, ja kunnostustyöt valmistuivat vuotta myöhemmin. Noin 65 miljoonaa euroa maksanutta kunnostamista rahoitettiin muun muassa myymällä stadionin nimioikeudet finanssipalveluita tarjoavalle AWD AG:lle. Vuonna 2013 nimioikeudet myytiin seitsemäksi vuodeksi vakuutusyhtiö HDI:lle.
Jalkapallon MM-kilpailuissa vuonna 2006 stadionia kutsuttiin "FIFA WM-Stadion Hannoveriksi", koska AWD ei kuulunut FIFAn virallisiin yhteistyökumppaneihin. Stadionilla pelattiin viisi ottelua, joista neljä oli alkusarjan otteluita ja yksi ensimmäisen pudotuspelikierroksen ottelu Espanja–Ranska.
Ali Daei
Ali Daei (علی دایی, s. 21. maaliskuuta 1969, Ardabīl) on iranilainen jalkapallovalmentaja ja entinen hyökkääjä. Vuodesta 2017 lähtien hän on toiminut Saipan päävalmentajana.
Daei pitää hallussaan tehtyjen maajoukkuemaalien maailmanennätystä. Hän teki pelaajaurallaan yhteensä 109 maalia Iranin maajoukkueelle.
Ali Daei oli Iranin jalkapallomaajoukkueen kapteeni ja vuosina 1996 (22 maalia) sekä 2004 (17 maalia) vuoden aikana eniten maaleja kansainvälisissä otteluissa maaleja tehnyt pelaaja.
17. marraskuuta 2004 Ali Daei teki Laosia vastaan MM-karsintapeleissä neljä maalia, saavuttaen yhteensä 102 tehtyä maajoukkuemaalia. Näin hänestä tuli ensimmäinen miespelaaja, joka maajoukkueessa on tehnyt yli 100 maalia. Ali Daei pelasi uransa aikana 149 maaottelua, joissa hän teki 109 maalia. Hän on maailman kymmenen eniten maaotteluita pelanneen pelaajan joukossa.
Vuonna 1999 Ali Daei valittiin vuoden aasialaiseksi jalkapalloilijaksi.
Ali Daei pelasi Iranin joukkueessa vuoden 2006 MM-kilpailuissa.
Peliuransa jälkeen Daei on toiminut valmentajana iranilaisseura Saipassa. Maaliskuussa 2008 hän siirtyi Iranin jalkapallomaajoukkueen päävalmentajaksi. Joulukuussa 2008 saksalainen Erich Rutemöller nimettiin hänen apuvalmentajakseen MM2010-projektin ajaksi. Iranin MM-karsinnat lähtivät huonosti liikkeelle, ja joukkue oli neljäntenä omassa karsintalohkossaan maaliskuun lopussa. Huonojen esitysten takia Daei sai potkut Saudi-Arabialle kärsityn tappion jälkeen.
Daei loukkaantui vakavasti auto-onnettomuudessa 17. maaliskuuta 2012 palatessaan Rah Sahanin vierasottelusta Isfahanista Teheraniin.
Yōichi Doi
Yōichi Doi (, s. 25. heinäkuuta 1973 Kumamoto, Kumamoton prefektuuri, Japani) on japanilainen jalkapalloilija. Hänen pelipaikkansa on maalivahti.
Novi Sad
Novi Sad (, , ; ) on Vojvodinan autonomisen alueen pääkaupunki, joka sijaitsee Tonavan rannalla. Alueella on ollut asutusta jo kivikaudella ja ensimmäisellä vuosisadalla roomalaiset rakensivat alueelle linnakkeen nimeltä Cusum, joka oli osa silloista Pannonian provinssia. Kaupungin pormestari on Igor Pavličić (demokraattinen puolue).
Akrotírinlahti
Akrotírinlahti (, ) on lahti Välimeressä Kyproksen saaren etelärannikolla. Sen pohjoisrannikolla sijaitsee Limassolin kaupunki. Lahden länsirannikon muodostaa Akrotírin niemi, jolla sijaitsee Yhdistyneen kuningaskunnan tukikohta Akrotíri.
Mercedes-Benz Arena (Stuttgart)
Mercedes-Benz Arena on jalkapallo- ja yleisurheilustadion Stuttgartissa, Saksassa. Vuoteen 1993 nimenä oli "Neckarstadion", mutta nimi vaihtui kaupunginvaltuuston päätöksellä Gottlieb-Daimler-Stadioniksi edesmenneen paikallisen teollisuusmiehen Gottlieb Daimlerin mukaan. Vuonna 2008 stadion sai nykyisen nimensä. Stadionin kapasiteetti on 57 000 katsojaa.
Saksalaisen arkkitehti Paul Bonatzin suunnittelema stadion valmistui vuonna 1933 nimellä "Adolf-Hitler-Kampfbahn". Ensimmäinen siellä pidetty tapahtuma oli voimistelufestivaali vielä samana vuonna. Toisen maailmansodan jälkeen stadion toimi lähinnä amerikkalaisten miehitysjoukkojen käytössä baseball-otteluiden tapahtumapaikkana nimillä "Century Stadium" ja "Kampfbahn". Nimi "Neckarstadion" otettiin käyttöön vuonna 1949.
Nykyään stadion toimii jalkapallojoukkue VfB Stuttgartin kotistadionina ja siellä järjestetään myös muita suuria urheilutapahtumia, kuten Yleisurheilun Euroopan-mestaruuskilpailut vuonna 1986 ja Yleisurheilun maailmanmestaruuskilpailut vuonna 1993. Se on ollut myös jalkapallon MM-kilpailuiden näyttämönä vuosina 1974 ja 2006. Vuonna 2006 stadionilla pelattiin kuusi ottelua. Neljä alkusarjaottelua, yksi ensimmäisen pudotuspelikierroksen ottelu ja pronssiottelu.
Stadion on ollut pitkään Berliinin ja Münchenin olympiastadionien ohella Saksan suurten yleisurheilutapahtumien näyttämönä ja teknisen kehityksen tienavaajana. Muun muassa Saksan ensimmäinen synteettinen juoksurata ja värillinen jättinäyttö asennettiin juuri Stuttgartin stadionille. Myös viimeisimmät suuret yleisurheilutapahtumat on järjestetty juuri Stuttgartissa.
Virtain rautatieasema
Virtain rautatieasema on entinen liikennepaikka Suomen rataverkolla Virtain kaupungissa Pirkanmaan maakunnassa. Liikennepaikka sijaitsee Haapamäki–Pori-radan lakkautetulla osuudella Haapamäki–Kihniö.
Jo ennen rautatien tuloa paikkakunnalle Virtain kirkonkylä sijaitsi liikenteellisesti hyvällä paikalla maanteiden ja vesireittien risteyksessä. Rautatie linjattiin kilometrin päähän Virtain kirkolta pohjoiseen. Asemarakennus on valmistunut vuonna 1936 ja samoin Thure Hellströmin piirustuksin rakennettiin aikaisemmin samalla rataosalla sijaitsevat Kankaanpään ja Parkanon (nykyisen Kairokosken) rautatieasemat. Uudella rautatiellä ei kuitenkaan enää ollut niin suurta vaikutusta asutuskeskusten kehittymiseen kuin vanhoilla pääradoilla. Vaikka Virtain kunta sai kauppalan- ja kaupunkioikeudet 1970-luvulla, siitä ei muodostunut kovin merkittävää asutus- ja teollisuuskeskusta.
Liikenne Virroille alkoi vuonna 1937 ja päättyi vuonna 1985, kun osuudet Haapamäki–Kihniö ja Ruosniemi–Kankaanpää lakkautettiin kannattamattomina. Henkilöliikenne päättyi jo vuonna 1981; tämän jälkeen Virrat oli radan lakkauttamiseen saakka ainoa miehitetty liikennepaikka Parkanon ja Haapamäen välillä. Rataosan lakkauttamisen jälkeen Virroille tuotiin vanhoja höyryvetureita romutettaviksi. Vuonna 1989 kokeiltiin ensimmäisen kerran museojunaliikennettä hylätyllä rataosalla ja vuosina 1992–1995 kulki museojunia säännöllisesti Haapamäeltä Virroille. Ratayhteys Virtain asemalta länteen katkesi, kun maantien ylittänyt rautatiesilta purettiin. Rautatiesillan paikalla on nykyisin kaareva kevytrakenteinen puusilta moottorikelkkailijoita varten. Nykyisin Virtain kaupungin omistama asemarakennus on asuinkäytössä.
Virtain rautatieasemalla oli kolme junaliikenteen käytössä olevaa raidetta. Liikenteenohjauksen turvalaitteina olivat kampiasetinlaite, siipiopastimet sekä kaasuvalolla toimivat esiopastimet.
Virtain ratapihan raiteista vain 1. raide näyttäisi olevan ehjä kantatie 65:n ylitykseen asti. Muut raiteet on joko leikattu poikki tai jääneet ratapihan takana olevan puutavaran kuormausalueen alle.
Omar Bravo
Omar Bravo Tordecillas (s. 4. maaliskuuta 1980 Los Mochis, Sinaloa) on meksikolainen jalkapalloilija, pelipaikaltaan hyökkääjä. Hän edusti kotimantereensa seurojen lisäksi espanjalaista Deportivo de La Coruñaa. Meksikon maajoukkueessa hän pelasi 67 ottelua ja teki niissä 15 maalia vuosina 2003–2013.
Bravo pelasi Club Deportivo Guadalajarassa eli "Chivasissa" kahdeksan kautta vuosina 2000–2008. Vuonna 2006 hän pelasi menestyksekkään kauden johdattaen "Chivasin" mestaruuteen ja ollen toinen maalipörssissä. Vuonna 2007 hän voitti maalipörssin 11 maalilla 17 ottelussa. Bravo teki "Chivasissa" 101 maalia 258 ottelussa.
22. toukokuuta 2008 RC Deportivo de La Coruña ilmoitti ostaneensa Bravon kolmen vuoden sopimuksella. Deportivossa pelasi Bravon maanmies Andrés Guardado.
Saksan MM-kilpailuissa 2006 Bravo pelasi täyden ajan Meksikon kolmessa alkulohko-ottelussa mutta ei päässyt kentälle neljännesvälieräottelussa. Hän teki kaksi maalia Meksikon ensimmäisessä ottelussa Irania vastaan mutta epäonnistui rangaistuspotkussa joukkueen kolmannessa ottelussa Portugalia vastaan.
Keisuke Tsuboi
Keisuke Tsuboi (,s. 16. syyskuuta 1979) on japanilainen jalkapalloilija, joka pelasi pitkään Urawa Red Diamonds -joukkueessa J-leaguessa. Hä kuului Japanin maajoukkueeseen Saksan MM-kisoissa 2006 ja pelasi avauskokoonpanossa kahdessa Japanin kolmesta ottelusta.
Takashi Fukunishi
Takashi Fukunishi, (, 1. syyskuuta 1976) on japanilainen jalkapalloilija, joka pelasi pitkään Jubilo Iwata -joukkueessa J-leaguessa. Hän oli mukana Japanin maajoukkueessa MM-kisoissa 2006 ja pelasi avauskokoonpanossa Japanin kahdessa ensimmäisessä ottelussa.
Mitsuo Ogasawara
Mitsuo Ogasawara (, s. 5. huhtikuuta 1979) on japanilainen jalkapalloilija, joka on edustanut pitkään kotimaansa Kashima Antlers -seuraa. Hän pelasi lainsaopimuksella myös Italian Serie A:ssa FC Messina Pelorossa. Ogasawara pelasi Japanin maajoukkueessa Saksan MM-kisoissa 2006 kahdessa alkulohko-ottelussa avauskokoonpanossa.
Tim Borowski
Tim Borowski (s. 2. toukokuuta 1980 Neubrandenburg, Itä-Saksa) on saksalainen jalkapalloilija, joka pelasi pääosan urastaan Bundesliiga-seura SV Werder Bremenissä. Borowski pelasi myös Saksan jalkapallomaajoukkueessa MM-kisoissa 2006 ja teki tärkeän maalin puolivälierän rankkarikisassa Argentiinaa vastaan. Kaikkiaan hän pelasi 33 maaottelua ja teki niissä kaksi maalia.
Borowski oli keskikenttäpelaaja ja tunnettu hyvästä laukauksesta ja taitavista keskityksistä. Hän kuului pitkään Werder Bremenin avauskokoonpanoon. Hänen suurimpia saavutuksiaan ovat Bundesliigan voitto ja Saksan cupin voitto vuodelta 2004.
Borowski ei päässyt vuoden 2004 jalkapallon EM-kilpailuihin vaikka olikin yksi seurajoukkueensa parhaimpia pelaajia sillä kaudella. Hän oli kuitenkin mukana MM-kilpailuissa 2006.
Tim Borowski siirtyi kauden 2007–2008 jälkeen ilmaiseksi Bayern Müncheniin, josta hän palasi jo yhden kauden jälkeen Werder Bremeniin.
Yūji Nakazawa
Yūji Nakazawa (, s. 25. helmikuuta 1978) on japanilainen jalkapalloilija, joka on edustanut Tokyo Verdyä ja Yokohama F. Marinosia J. Leaguessa. Japanin maajoukkueessa hän pelasi muun muassa Saksan MM-kisoissa 2006 Japanin kaikki kolme ottelua alusta loppuun.
David Odonkor
David Odonkor (s. 21. helmikuuta 1984 Bünde, Saksa) on saksalainen entinen jalkapalloilija ja nykyinen jalkapallovalmentaja.
Odonkorin ammattilaisura alkoi Borussia Dortmundissa seuran mestaruuskaudella vuonna 2002 vain 16-vuotiaana. Hän oli ennen tätä osallistunut kahdesti alle 16-vuotiaiden EM-kilpailuihin Saksan väreissä. Vuoden 2002 kisoissa hän teki maalin 8–2 päättyneessä ottelussa Romaniaa vastaan.
Häntä pidettiin Bundesliigan nopeimpana pelaajana ja yllättäen hän sai kutsun Saksan joukkueeseen vuoden 2006 jalkapallon maailmanmestaruuskilpailuihin. Hänen ensiesiintymisensä aikuisten maajoukkueessa oli tapahtunut vain kuukautta aiemmin ystävyysottelussa Japania vastaan. Odonkor esiintyi maailmanmestaruuskilpailuissa neljässä ottelussa tullen jokaisessa vaihdosta kentälle toisella puoliajalla, huipentumana ratkaiseva syöttö voittomaaliin lisäajalla Puolaa vastaan. Elokuussa 2006 Odonkor siirtyi pelaamaan Real Betisin joukkueeseen Espanjaan. Hän pelasi Betisissä viisi kautta kärsien kuitenkin jatkuvista loukkaantumisista. Odonkor valittiin silti myös vuoden 2008 jalkapallon Euroopan-mestaruuskilpailuihin pelaten yhdessä ottelussa. Kaudeksi 2011–2012 Odonkor siirtyi saksalaiseen Alemannia Aacheniin ja seuraavaksi kaudeksi ukrainalaiseen Hoverlaan päättäen sen jälkeen pelaajauransa ja siirtyen valmentajaksi. Valmentajana Odonkor on toiminut vuodesta 2013 lähtien useissa saksalaisseuroissa alasarjatasolla.
Odonkor osallistui Big Brother -televisiosarjan julkisuuden henkilöistä koostuvaan versioon vuonna 2015 poistuen talosta voittajana. Hän on esiintynyt myös useissa muissa television viihdeohjelmissa ammattilaisuransa jälkeen.
Amon Lhaw
Amon Lhaw (sindaria, ) on kuvitteellinen paikka J. R. R. Tolkienin luomassa fantasiamaailmassa Keski-Maassa. Amon Lhaw sijaitsee Anduin-virran itärannalla, Amon Heniä vastapäätä. Muinaiset Gondorin asukkaat rakensivat sekä Amon Lhawin että Amon Henin.
Christoph Metzelder
Christoph Metzelder (s. 5. marraskuuta 1980 Haltern, Nordrhein-Westfalen, Saksa) on saksalainen jalkapalloilija, joka edusti kotimaansa seurojen lisäksi espanjalaista Real Madridia. Hän oli pelipaikaltaan keskuspuolustaja.
Metzelder pelasi juniorina TuS Halternissa, Schalkessa ja Preußen Münsterissä. Ammattilaisuransa hän aloitti Borussia Dortmundissa kaudella 2000–2001. Vuonna 2002 hän voitti Saksan-mestaruuden ja oli mukana Saksan maajoukkueessa, joka ylsi loppuotteluun vuoden 2002 MM-kilpailuissa. Hänet nimettiin turnauksen parhaaksi alle 23-vuotiaaksi pelaajaksi. Huolimatta suurseurojen tarjouksista, hän solmi jatkosopimuksen Borussia Dortmundin kanssa. Myöhemmin samana vuonna hänen uransa sai valitettavan käänteen vakavan akillesjännevamman myötä. Hän kuitenkin palasi kentille vuonna 2004, ja valittiin jälleen mukaan Saksan maajoukkueeseen vuoden 2006 MM-kotikilpailuihin.
Kesäkuussa 2007 Metzelder siirtyi espanjalaiseen Real Madridiin. Hän kuului Espanjan-mestaruuden kaudella 2007–2008 voittaneeseen joukkueeseen, mutta ei onnistunut Espanjassa viettämänsä kolmen vuoden aikana nousemaan vakiomiehistöön huolimatta avauskokoonpanon paikastaan Saksan maajoukkueessa vuoden 2008 EM-kilpailuissa. Kesällä 2010 hän palasi juniorinakin edustamaansa Schalkeen.
Metzelder pelasi Saksan maajoukkueessa 47 maaottelua vuosina 2001–2008.
Christy
Christy oli lyhytaikaiseksi jäänyt vuonna 1994 tuotettu yhdysvaltalainen koko perheen televisiosarja, jonka pääosissa olivat Kellie Martin, Emmy-palkinnon osastaan voittanut Tyne Daly, Randall Batinkoff ja Stewart Finlay-McLennan. Se jäljenteli sarjojen "Pieni talo preerialla" ja "Tie Avonleaan" -tyyliä, ja sen tapahtumat perustuivat Catherine Marshallin romaaniin. Sarja ei kuitenkaan yltänyt lähellekään kummankaan edellä mainitun draamasarjan katsojalukuja, joten se lopetettiin vain yhden tuotantokauden jälkeen. Se sai jatkoa vasta vuonna 2001 valmistuneen elokuvan muodossa. Elokuvan pääosassa Christy Huddlestonin roolissa nähdään suuresti Kellie Martinia muistuttava Lauren Lee Smith.
"Christy" kertoo nuoren opettajattaren, Christy Huddlestonin (Martin), saapumisesta pieneen ja syrjäiseen tennesseeläiseen Cutter Gapin vuoristokylään 1910-luvun puolivälissä. Keskellä Appalakkien vuoristoa sijaitseva kylä on suoranainen takapajula, jossa vanhat tavat ovat voimissaan. Kyläläisten keskuudessa ovat voimissaan säännöt ja tavat, jotka muistuttavat vanhojen skotlantilaisten klaanien tapoja.
Vielä sarjan edetessä Christy ja muut päähenkilöt, lähetysaseman pitäjä Alice Henderson (Daly), pastori Grantland (Batinkoff) ja tohtori McNeil (Finlay-McLennan) jäävät tylysti ulkopuolisiksi kyläläisten pienessä yhteisössä. Naiset ovat sarjan voimakkaimmat hahmot, ja miehet kuvataan hajamielisinä ja päämäärättöminä.
Romantiikan nälkäiset saattoivat nauttia pastorin sekä tohtorin kilpakosinnasta, jonka kohteena sarjan päähenkilö oli. Sarjan viimeinen jakso päättyikin kohtaan, jossa Christy oli vaikean valinnan edessä: hänen täytyi joko palata kotiin suureen kaupunkiin tai jäädä Cutter Gapiin ja valita jompikumpi kilpakosijoista puolisokseen.
Zinha
Antônio Naelson Matías (s. 23. toukokuuta 1976 Açu, Brasilia), tunnetaan paremmin pelaajanimellään Zinha, on brasilialaissyntyinen meksikolainen jalkapalloilija. Hän edusti pitkään meksikolaista Club Tolucaa. Meksikon maajoukkueessa hän pelasi 58 maaottelua ja teki niissä seitsemän maalia vuosina 2004–2012. Hän oli 163-senttisenä yksi lyhyimmistä maajoukkuepelaajista.
Zinha edusti Meksikoa vuoden 2004 olympialaisissa, vuoden 2005 maanosaliittojen cupissa ja vuoden 2006 MM-kisoissa Saksassa. MM-kisoissa hän pelasi kaikissa Meksikon neljässä ottelussa mutta avauskokoonpanossa vain yhdessä.
Andreas Köpke
Andreas Köpke (s. 12. maaliskuuta 1962 Kiel) on saksalainen jalkapalloilija, pelipaikaltaan maalivahti.
Köpke aloitti ammattilaisuransa 1. FC Nürnbergin joukkueessa. Välissä hän pelasi Eintracht Frankfurtissa ja Olympique de Marseillessa, mutta palasi uransa loppuajoiksi vielä Nürnbergiin, missä on erittäin suosittu henkilö yhä.
Köpke kuului Saksan jalkapallomaajoukkueen miehistöön sekä 1990 MM-kisoissa, joissa joukkue voitti maailmanmestaruuden että 1994 Yhdysvalloissa, vaikkakaan ei pelannut ottelun ottelua Bodo Illgnerin oltua ykkösvahti. Köpken maajoukkueuran suurimmat hetket ajoittuivat kaksi vuotta myöhemmin Englannin EM-turnaukseen, joissa hän oli Saksan mestarijoukkueen kantavia voimia. Välieräottelussa isäntäjoukkue Englantia vastaan hän torjui rangaistuspotkukilpailussa Gareth Southgaten rangaistuspotkun, mikä ratkaisi Saksan loppuottelupaikan. Samana vuonna FIFA valitsi hänet vuoden parhaaksi maalivahdiksi. Köpke pelasi Saksan ykkösmaalivahtina myös pettymykseen päättyneissä 1998 Ranskan MM-kisoissa. Kaikkiaan hän pelasi maajoukkueessa 59 ottelua. Nykyään hän toimii maajoukkueessa maalivahtivalmentajana.
Mike Hanke
Mike Hanke (s. 5. marraskuuta 1983 Hamm, Länsi-Saksa) on saksalainen jalkapalloilija, joka pelaa Borussia Mönchengladbachissa.
Hanken ensimmäinen ottelu Bundesliigassa oli vuonna 2001 Schalke 04:n riveissä. Hän pelasi siellä aina vuoteen 2005 asti, kunnes hän siirtyi VfL Wolfsburgiin. Joulukuuhun 2005 mennessä hän oli tehnyt 11 maalia pelaamissaan 73:ssa ottelussa.
Saksan jalkapallomaajoukkueessa hän teki ensiesiintymisensä heinäkuun alussa vuonna 2005 Maanosaliittojen Cupissa Venäjää vastaan. Ensimmäisen maalinsa hän teki samaisen kuukauden lopussa ottelussa Tunisiaa vastaan. Meksikoa vastaan hän sai punaisen kortin ja näin ollen on sivussa kaksi seuraavaa maaotteluaan. Hanke valittiin Saksan maajoukkueeseen vuoden 2006 MM-kotikisoihin, joissa hän joutui jättämään kaksi ensimmäistä ottelua väliin Maanosaliittojen Cupissa saadun punaisen korttinsa takia.
Yahya Golmohammadi
Yahya Golmohammadi (s. 19. maaliskuuta 1971 Ardabīl) on iranilainen uransa lopettanut jalkapalloilija. Pelipaikaltaan hän oli keskuspuolustaja. Peliuransa jälkeen hän on toiminut valmentajana.
Golmohammadi pelasi Iranin maajoukkueessa 69 A-maaottelua vuosina 1993–2006. Hän oli mukana Iranin joukkueessa Saksan MM-kisoissa 2006, joissa hän teki maalin Meksikoa vastaan pelatussa, Iranin 1–3-tappioon päättyneessä ottelussa.
Andreas Möller
Andreas Möller (s. 2. syyskuuta 1967 Frankfurt) on saksalainen jalkapalloilija. Pelipaikaltaan Möller oli keskikenttäpelaaja.
Möller lukeutui 1990-luvulla Saksan parhaimpiin pelaajiin. Hän voitti Saksan joukkueessa mestaruuden sekä vuoden 1990 MM-kisoissa, että vuoden 1996 EM-kisoissa. Möller pelasi myös vuosien 1994 ja 1998 MM-kisoissa sekä 1992 EM-kisoissa. Kaikkiaan hän pelasi 85 maaottelua ja teki niissä 29 maalia.
Seuratasolla Möller pelasi kolmeen otteeseen Eintracht Frankfurtissa (1985–1987, 1990–1992, 2003–2004), kahdesti Borussia Dortmundissa (1988–1990, 1994–2000), Juventuksessa (1992–1994) ja Schalke 04:ssä (2000–2003). Juventuksessa hän voitti 1993 UEFA-cupin ja Dortmundissa 1997 Mestarien liigan.
Damani Ralph
Damani Ralph (s. 6. marraskuuta 1980 Kingston, Jamaika) on jamaikalainen jalkapalloilija. Hyökkääjän seura on Venäjän pääsarjan FK Rubin Kazan.
Ralph aloitti uransa pelaamalla yliopistojalkapalloa Yhdysvalloissa Meridian Community Collegessa. Siellä hän viimeisteli 59 maalia 45 ottelussa, ja hänet valittiin NJCAA-turnauksen arvokkaimmaksi pelaajaksi. Tämän jälkeen Ralph siirtyi University of Connecticutiin, missä hän jatkoi vakuuttavia otteitaan saalistamalla kahdessa kaudessa 28 maalia ja 11 maalisyöttöä.
Yliopistouran jälkeen Chicago Fire varasi Ralphin MLS Superdraftissa vuonna 2003 numerolla 18. Tulokaskaudellaan Ralph hankki itselleen avauskokoonpanopaikan, ja teki 11 maalia ja kuusi syöttöä 25 ottelussa. Hänen maalisaldonsa oli uusi tulokasennätys, ja hänet valittiinkin, täysin ansaitusti, vuoden tulokkaaksi.
Vaikka Ralph oli ollut paras jamaikalaispelaaja Pohjois-Amerikassa, hänellä on ollut vaikeuksia murtautua Jamaikan jalkapallomaajoukkueen kokoonpanoon. Suurena syynä tähän on ollut kova kilpailu Englannin suunnalta.
Albanialainen musiikki
Albanian musiikki on monipuolista ja monikulttuurista, koska Albania on ollut aina monien eri valtakuntien osana. Musiikki on aina ollut valtavan tärkeä vaikuttaja Albaniassa, vaikka albanialainen musiikki ei ole maailmalla tunnettua.
Musiikilla on Albaniassa aina ilmaistu kansallisia tunteita, mm. sosialismin aikana musiikki ylisti puoluetta. Nyt demokratian aikana se käsittelee monia tukahdutettuja perinteitä ja nykyisten puolueiden ja ideoiden tukemista. Sosialismin päättyminen johti myös popmusiikin nousuun, Ardit Gjebrean johdolla. Jollakin asteella sosialistit tukivat kansanmusiikkia, kunhan se yleisesti ylisti puoluetta, mutta sittemmin on palattu kansanomaisempaan tyyliin.
Maan eteläosassa on kehittynyt erityinen moniääninen laulutapa, joka muistuttaa bysanttilaista kirkkomusiikkia tai kirkonkellojen soittoa: vuorollaan yksi ääni laulaa pitkää ääntä urkupisteessä. Pohjoisosan laulut ovat yleensä yksiäänisiä.
Visions
Visions on Stratovarius-yhtyeen kuudes albumijulkaisu, joka julkaistiin vuonna 1997. Se on joidenkin mielestä todellinen läpimurtolevy, jolla Stratovarius ampaisi suuren yleisön tietoisuuteen. Levy sisältää hittikappaleen ”Black Diamond”.
Sävellykset: Timo Tolkki, paitsi 12 Timo Kotipelto.
Bonuskappaleet:
Titi Buengo
André "Titi" Buengo (s. 11. helmikuuta 1980 Luanda) on angolalainen jalkapalloilija. Hän pelaa kärkihyökkääjänä. Seuratasolla hän on pelannut muun muassa Ranskassa.
Buengo kuului Angolan jalkapallomaajoukkueeseen Saksan vuoden 2006 MM-kisoissa mutta ei päässyt yhdessäkään ottelussa kentälle.
Vaikka Buengo on angolalainen hän ei osaa puhua portugalia vaan puhuu ranskaa.
Vihuri
Vihuri viittaa seuraaviin
Jim Abrahams
Jim Abrahams (s. 10. toukokuuta 1944 Shorewood, Wisconsin) on yhdysvaltalainen komediaelokuvien ohjaaja ja -käsikirjoittaja. Hän on luonut yhdessä ystäviensä David Zuckerin ja Jerry Zuckerin kanssa suosittuja parodiaelokuvia, kuten "Hei, me lennetään!" ("Airplane!" 1980) ja "Top Secret – huippusalaista" ("Top Secret!" 1984), sekä televisiosarjan "Hei, me pamputetaan!" ("Police Squad!" 1982), johon Abrahamsin käsikirjoittama "Mies ja alaston ase" -elokuvasarja perustuu.
1990-luvun alussa Abrahams alkoi tehdä elokuvia ilman Zuckerin veljeksiä. Ensimmäisenä valmistui "Welcome Homy, Roxy Carmichael", jonka Abrahams ohjasi. Parodiaelokuva "Hot Shots! – kaikkien elokuvien äiti" ("Hot Shots!") vuodelta 1991 oli hänen ohjaamansa ja käsikirjoittamansa, kuten myös elokuvan jatko-osa "Hot Shots 2 – kaikkien jatko-osien äiti" ("Hot Shots! Part Deux") vuodelta 1993.
Vakavampaa elokuvaa on hänen ohjaamansa televisioelokuva "Kamppailu elämästä" ("...First Do No Harm", 1997), joka pohjautuu tositarinaan vaihtoehtoisesta lääketieteestä hoitokeinona epilepsiaan.
Vuonna 1980 Abrahams voitti Yhdysvaltain käsikirjoittajainliittojen palkinnon parhaasta komediakäsikirjoituksesta elokuvasta "Hei, me lennetään!" Käsikirjoittajana hän on jatkanut myös ohjaajauran hiljennyttyä. Vuonna 2004 ilmestynyt "Scary Movie 4" on hänen kirjoittamansa.
Viimeisin Abrahamsin ohjaama teatterielokuva on vuodelta 1998.
Pauleta
Pedro Miguel Carreiro Resendes, pelaajanimeltään Pauleta, (s. 28. huhtikuuta 1973 Ponta Delgada, Azorit, Portugali) on entinen portugalilainen jalkapalloilija.
Pauleta aloitti jalkapallouransa pienistä paikallisista seuroista, joista hän vähitellen siirtyi ammattilaisseuroihin. Hän pelasi yhden kauden Portugalin toiseksi ylimmällä sarjatasolla ja kaksi kautta Espanjan toiseksi ylimmällä sarjatasolla, kunnes hän siirtyi espanjalaiseen suurseuraan Deportivo de La Coruñaan. Siellä hän teki 18 maalia 58:ssa ottelussa. Kahden kauden jälkeen hän siirtyi Ranskaan FC Girondins de Bordeaux'hon, jossa hänen ensimmäinen kautensa oli huikea. Hän voitti liigan maalipörssin 21:llä osumallaan, ja pelaajat ja valmentajat palkitsivat hänet kauden jälkeen liigan parhaana pelaajana. Vuonna 2003 hän siirtyi toiseen ranskalaisseuraan, Paris Saint-Germainiin, jonka pelaajana hän on voittanut Ranskan cupin kahdesti.
Pauleta päätti pitkän uransa PSG:ssä kauden 2007-2008 jälkeen. Hän pelasi urallaan pariisilaisseurassa 167 liigaottelua, teki 106 maalia ja on seuran historian paras maalintekijä. Kaudeksi 2008-2009 Pauletalle tarjottiin sopimusta muun muassa AS Monacosta, mutta hän kieltäytyi.
Portugalin maajoukkueessa Pauleta pelasi ensi kerran Armeniaa vastaan vuonna 1997. Ensimmäisen pelin avauskokoonpanossa hän pelasi kuitenkin vasta vuonna 1999 Alankomaita vastaan, ja ensimmäisen maalinsa hän teki samana vuonna Azerbaidžania vastaan. Vuodesta 2000 lähtien hän oli vakiokalustoa aloituskokoonpanossa. Hän pelasi EM-kilpailuissa 2000, MM-kilpailuissa 2002, EM-kilpailuissa 2004 ja MM-kilpailuissa 2006, joihin lopetti maajoukkueuransa.
Pauleta on tällä hetkellä Portugalin maajoukkueen kaikkien aikojen paras maalintekijä 47 maalilla. Maaotteluita hän pelasi 89.
Oulun kaupunginkirjasto
Oulun kaupunginkirjasto on Oulun kaupungin ylläpitämä julkinen kirjasto. Pääkirjasto sijaitsee kaupungin keskustassa Pokkisen kaupunginosassa kauppatorin edustalla Oulujoen suistossa Vänmanninsaaressa. Nykyinen nelikerroksinen kirjastorakennus valmistui 1982. Rakennuksen on suunnitellut arkkitehtipariskunta Marjatta ja Martti Jaatinen. Pääkirjaston lisäksi Oulussa on 23 kirjastoa eri puolilla kaupunkia.Tilastot ovat vuodelta 2016:
Sarjakuvakirjasto Sarjasto on Oulun kaupunginkirjaston osasto, joka on erikoistunut sarjakuviin. Sarjastoon on koottu kirjaston sarjakuvat ja sarjakuva-aiheinen tietokirjallisuus.
Sarjastossa järjestetään yhteistyössä Oulun sarjakuvakeskuksen kanssa näyttelyjä ja tapahtumia. Esimerkiksi syksyllä 2018 Sarjastossa on Aapon Kukon "Sosialisti ja nihilisti" -sarjakuvaromaanin originaaleja esittelevä näyttely.
Kaupunginkirjasto aloitti toimintansa Heinätorin kansakoululla vuonna 1877 nimellä "Kansankirjasto ja lukusali". Kirjasto siirtyi suurempiin tiloihin vuonna 1899, kun sille hankittiin tilat nykyisten Isokadun ja Saaristonkadun kulmasta. Vuonna 1910 kirjasto muutti vuokratiloista omiin tiloihinsa, kun kauppaneuvos Åströmin perikunta lahjoitti kirjastolle ja museolle Ainolan huvilan, joka kuitenkin tuhoutui tulipalossa vuonna 1929. Tulipalon jälkeen paikalle rakennettiin kivinen kirjastorakennus, joka oli kirjaston käytössä viiden vuosikymmenen ajan.
Vuonna 1947 valtioneuvosto siirsi Viipurin kaupunginkirjastolla olleen vapaakappaleoikeuden eduskunnan kirjastolle ja Oulun kaupunginkirjastolle siten, että eduskunnan kirjasto sai vapaakappaleoikeuden taloudelliseen, yhteiskunnalliseen ja historialliseen kirjallisuuteen ja Oulun kaupunginkirjasto kaikkiin muihin painotuotteisiin. Vapaakappaleoikeus annettiin taannehtivasti vuodesta 1939 alkaen. Kaupunginkirjasto menetti vapaakappaleoikeuden joulukuussa 1960, kun oikeus siirrettiin Oulun yliopiston kirjastolle.
Valtioneuvosto myönsi maakuntakirjasto-oikeudet vuonna 1973 sillä ehdolla, että kaupunginkirjastolle rakennettaisiin uusi pääkirjastorakennus. Uusi, nykyinen kaupunginkirjaston päärakennus valmistui tammikuussa 1982.
Ensimmäiset varsinaiset sivukirjastot perustettiin 1950-luvulla, mutta jo vuonna 1946 oli perustettu Tuiraan ja Koskelaan lainausasemat, joissa oli vaihtuvat kokoelmat. Ensimmäinen sivukirjasto perustettiin Raksilaan Teuvo Pakkalan koululle vuonna 1951. Vuodesta 1960 kaupunginkirjastolla on ollut myös potilaskirjastotoimintaa. Ensimmäinen kirjastoauto otettiin käyttöön vuonna 1975 ja toinen ns. pienkirjastoauto vuonna 2001. Kirjastopalveluiden tavoitettavissa on 99 % oululaisista.
Vuoden 2012 alussa Muodostettiin OUTI-kirjastokimppa, jossa yhdistettiin Oulun ja kahdeksan Oulun ympäristökunnan kirjastojen tietokannat.
Vuonna 2016 Oulun kaupunginkirjasto otti käyttöön avoimen lähdekoodin kirjastojärjestelmä Kohan.
Kaupunginkirjaston tehtävä maakuntakirjastona muuttui alueellista kehittämistehtävää hoitavaksi kirjastoksi vuoden 2018 alussa.
Viktor Ponedelnik
Viktor Vladimirovitš Ponedelnik (, s. 22. toukokuuta 1937 Rostov-na-Donu) on entinen neuvostoliittolainen jalkapalloilija ja hänet luetaan yhdeksi parhaimmista hyökkääjistä neuvostoliittolaisen jalkapallon historiassa.
Ponedelnik aloitti uransa paikallisessa FK Rostovin joukkueessa 1956. Hän vaihtoi SKA Rostov-na-Donuun kaksi vuotta myöhemmin ja hänet kutsuttiin Neuvostoliiton jalkapallomaajoukkueeseen. Ponedelnik ratkaisi Neuvostoliiton ainoan Euroopan mestaruuden vuonna 1960, kun hän teki ratkaisevan maalin Jugoslaviaa vastaan lisäajalla.
Uransa aikana maajoukkueessa Ponedelnik teki 20 maalia (joissain lähteissä 21) 29 pelissä ennen lopettamistaan vuonna 1966. Sen jälkeen hän on toiminut muun muassa valmentajana ja urheilutoimittajana.
Hän on naimisissa ja hänellä on kaksi tytärta ja poika.
Friedrich Robert Faehlmann
Friedrich Robert Faehlmann t. Fählmann (21. joulukuuta 1798 Liigvalla, Järvamaa – 10. huhtikuuta 1850, Tartto) oli virolainen lääkäri ja kielitieteilijä. Hän opiskeli Tarton yliopistossa ja perusti siellä Viron oppineitten seuran. Hän oli kiinnostunut kansanrunoudesta ja keräsi "Kalevala" esikuvanaan aineistoa, josta tuli myöhemmin kansalliseepos "Kalevipoegin" perusta.
Psyco
Psyco on laajennusmoduuli Pythoniin, mikä kääntää tavukoodia ajonaikaisesti konekieleksi (JIT-kääntäjä). Se ei juurikaan nopeuta I/O-operaatioita, mutta suoritintehoa vaativia ohjelmia Psyco voi nopeuttaa 4–100-kertaisesti.
Psyco toimii IA-32-arkkitehtuurin suorittimilla. Psyco on valmis, eikä sen kehittämistä CPythonille enää jatketa. Myöhemmin Psycosta on määrä tulla kiinteä osa PyPy:a.